198X

***198X*** เป็นเกมแอ็กชันที่พัฒนาโดยทีมไฮ-บิต สตูดิโอส์ ของสวีเดน และเผยแพร่โดยโซนกา เกมดังกล่าวเปิดตัวครั้งแรกสำหรับเพลย์สเตชัน 4 และวินโดวส์ในเดือนมิถุนายน ค.ศ. 2019 รวมถึงพอร์ตสำหรับนินเท็นโด สวิตช์ ในเดือนมกราคม ค.ศ. 2020 นอกจากนี้ ยังมีการประกาศพอร์ตสำหรับเอกซ์บอกซ์วันแต่ไม่เคยเปิดตัว *198X* เป็นการยกย่องเกมอาร์เคดในยุคคริสต์ทศวรรษ 1980 โดยเป็นเรื่องราวเกี่ยวกับการก้าวผ่านวัยของ "คิด" วัยรุ่นคนหนึ่งที่ไม่มีใครรู้จัก เขาค้นพบร้านเกมอาร์เคดในโรงงานร้าง และตกหลุมรักกับการเล่นวิดีโอเกม ส่วนรูปแบบการเล่นของ *198X* ทั้ง 5 เรื่องนั้นแต่ละเรื่องจะอิงตามประเภทเกมอาร์เคดต่าง ๆ ที่ได้รับความนิยมในขณะนั้น เช่น บีตเอ็มอัป และเกมยิงอวกาศแบบเลื่อนแนวนอน ซึ่งเกมนี้ได้รับการวิจารณ์ในเชิงบวก โดยได้รับคำชมในเรื่องรูปแบบการเล่น แต่ถูกติเตียนว่าเป็นเกมที่สั้นเกินไป

## โครงเรื่อง
ในฉากแนะนำที่มีชื่อว่า*บีตติงฮาร์ต* ซึ่งเล่นเหมือนเกมบีตเอ็มอัปแบบเลื่อนด้านข้าง ตัวเอกวัยรุ่นต่อสู้ฝ่าฟันอุปสรรคตั้งแต่สถานีรถไฟใต้ดินไปจนถึงถนนในเมืองที่ไม่มีชื่อซึ่งพวกเขาอาศัยอยู่จนกระทั่งถึงโรงพยาบาล ซึ่งเขาถูกโจมตีโดยร่างที่สวมฮูดและมีดวงตาสีแดงเรืองแสง

เกมดังกล่าวซึ่งมีฉากอยู่ในช่วงคริสต์ทศวรรษ 1980 กล่าวถึงคิด ซึ่งเป็นวัยรุ่นจากบทนำที่รู้สึกติดอยู่ในบ้านสมัยเด็กใน "ย่านชานเมืองที่เงียบสงบ" ขณะที่เขารอให้ชีวิต "ก้าวไปข้างหน้า" คืนหนึ่ง ขณะที่คิดเดินเตร่ไปตามถนนในเมืองที่ไม่มีชื่อของเขา เพื่อหาอะไรบางอย่างที่จะ "ทำให้หัวใจเขาเต้นแรงอีกครั้ง" เขาก็สะดุดเจอโรงงานร้างแห่งหนึ่งที่สร้างขึ้น "นานก่อน" ที่ตัวเอกจะเกิด และตอนนี้เป็นที่ตั้งของร้านเกมอาร์เคด เขาเริ่มเล่นเกมยิงอวกาศแบบเลื่อนแนวนอนชื่อว่า "เอาต์ออฟเดอะวอยด์" ด้วยความสงสัยว่าจะหาสถานที่ที่สามารถปรับตัวเข้ากับที่นั่นได้หรือไม่ เมื่อรู้สึกว่าขาดการเชื่อมโยงกับโรงเรียน จิตใจของคิดมักจะหวนกลับไปสู่ห้องเกมที่เขา "อยู่บนดาวเคราะห์น้อยที่ไหนสักแห่งเพื่อต่อสู้กับเหล่าสเปซอินเวเดอส์" คนเดียวที่เขาสังเกตเห็นในโรงเรียนคือ "เธอ" "พังก์ร็อกเกอร์จากเขตทางใต้" ซึ่งคิดชื่นชมในอิสรภาพของเธอ จากนั้น เรื่องราวก็ตัดไปที่คิดที่กำลังเล่นเกมแข่งรถอาร์เคดชื่อว่า "เดอะรันอะเวย์" และในช่วงด่านที่สองของ "เดอะรันอะเวย์" คิดอธิบายว่าพวกเขาเริ่มใช้เวลาทุกคืนที่อาร์เคด ซึ่งทุกเกมที่เขาเชี่ยวชาญทำให้เขา "แข็งแกร่ง" และ "มั่นใจ" มากขึ้น เย็นวันหนึ่ง คิดเล่าถึงวัยเด็กของเขาและว่า "อะไร ๆ ก็เป็นไปได้" ในสมัยก่อนที่ "ทุกคนจะถูกล้างสมอง" ในไฮสกูล เขาจึงเล่าว่าตอนเด็ก ๆ "เงาจะดูมืดและน่ากลัวกว่า" แต่ก็ "น่าตื่นเต้นกว่า" ในเวลาเดียวกัน จากนั้น เกมนี้จะเปลี่ยนเป็นวิดีโอเกมนินจาที่ชื่อว่า "แชโดว์เพลย์" และคืนนั้น ขณะที่เดินไปที่อาร์เคด คิดเปิดเผยว่าพ่อแม่ของเขาแยกทางกันเนื่องจากเหตุการณ์ที่เกี่ยวข้องกับพ่อของคิด

เขายังกล่าวถึงคืนนั้นที่ "ทุกอย่างเปลี่ยนไป" ในอาร์เคด ก่อนที่ *198X* จะกลายมาเป็นวิดีโอเกมเล่นตามบทบาทชื่อว่า "คิลสกรีน" ซึ่งผู้เล่นจะต้องกำจัดมังกร 3 ตัวเพื่อแก้เขาวงกต ก่อนที่จะต่อสู้กับบอสสุดท้ายที่ไม่มีทางชนะได้ในลักษณะเดียวกับโชแดน หลังจากนั้น ปรากฏว่าคิดนั้นกำลังนั่งอยู่ข้างนอกอาร์เคดในสายฝน โดยกล่าวว่าทุกอย่าง "ยังอยู่ที่เดิม" แต่ว่า "ไม่มีอะไรเหมือนเดิมอีกต่อไป" และตัวละครจากเกมต่าง ๆ ของ *198X* เริ่มปรากฏตัวขึ้นรอบ ๆ คิด โดยพวกเขาสรุปว่า "เกมยังไม่จบ"

## การพัฒนา
ได้มีการเปิดตัวหน้าคิกสตาร์เตอร์สำหรับ *198X* เมื่อวันที่ 3 พฤษภาคม ค.ศ. 2018 โดยผู้พัฒนาไฮ-บิต สตูดิโอส์ ต้องการเงิน 500,000 ครูนาสวีเดนสำหรับโครงการนี้ เป้าหมายดังกล่าวบรรลุผลสำเร็จในเวลาไม่ถึงหนึ่งเดือนต่อมาในวันที่ 2 มิถุนายน โดยมีผู้สนับสนุน 1,920 รายให้คำมั่นว่าจะให้เงินจำนวน 676,558 ครูนาสวีเดน

## การตอบรับ
*198X* ได้รับ 65 คะแนนในเว็บไซต์เมทาคริติก ซึ่งบ่งชี้ว่า "ได้รับบทวิจารณ์ที่หลากหลายหรือปานกลาง" ส่วนในการเขียนบทความให้แก่เว็บไซต์นินเท็นโดไลฟ์ เดเมียน แมกเฟอร์เรน ได้ให้คะแนนเกมนี้ 8 ดาวเต็ม 10 โดยระบุว่าแม้ว่า *198X* จะมีซาวด์แทร็กที่ "ยอดเยี่ยม" และกล่าวว่า*เอาต์ออฟเดอะวอยด์* "อาจเป็นจุดเด่นของเกมทั้งเกม" แต่เขากลับพบว่าเกมสั้นเกินไป โดยแมกเฟอร์เรนสามารถเล่น *198X* จนจบได้ในเวลา "ประมาณหนึ่งชั่วโมง" นอกจากนี้ เขายังคร่ำครวญถึงการขาดความสามารถในการเล่นซ้ำในมินิเกม ซึ่งเขาพบว่าไม่มีจุดหมายในการกลับมาเล่น "นอกเหนือจากการเพิ่มคะแนนสูงของผู้เล่น"

ในบทวิจารณ์ของเขาสำหรับเว็บไซต์เกมสปอต เจมส์ โอคอนเนอร์ ให้คะแนน *198X* ที่ 5 ดาวเต็ม 10 โดยกล่าวว่าเกมนี้ "ธรรมดา" และระบุว่าแม้ว่าซาวด์แทร็กจะ "ทำหน้าที่ได้ดีในการรำลึกถึงเกมคลาสสิกในอาร์เคดที่มันเป็นการแสดงความเคารพ" และกล่าวว่าเกมแชโดว์เพลย์ "ยอดเยี่ยม" ท้ายที่สุดเขาก็สรุปว่า *198X* เป็น "แนวคิดที่ยอดเยี่ยมแต่มีการทำให้เสร็จปานกลาง" และ "ไม่มีสิ่งใดเพียงพอที่ทำให้เกมนี้รู้สึกเหมือนเป็นศังสกานท์อาร์เคดยุคคริสต์ทศวรรษ 1980 อย่างแท้จริง" รวมถึง "สถานการณ์อันเลวร้ายของคิดและความปรารถนาที่จะหลีกหนีจากชีวิตปัจจุบันของเขา" ไม่ได้ "เชื่อมโยงกันโดยสิ้นเชิง" เขาจบการวิจารณ์โดยกล่าวว่า "*198X* ให้ความรู้สึกเหมือนเป็นการพิสูจน์แนวคิดมากกว่าจะเป็นผลิตภัณฑ์ขั้นสุดท้าย" ส่วนมาร์ติน โรบินสัน จากเว็บไซต์ยูโรเกมเมอร์กล่าวว่าเขารู้สึก "มองโลกในแง่ร้าย" เมื่อเข้าสู่ *198X* เนื่องจากเคยเห็นเกมประเภทเดียวกันนี้มาก่อนหลายเกมแล้ว แต่ชื่นชมกระบวนแบบของเกมและ "งานเลียนแบบเกมอาร์เคดคลาสสิกที่สมบูรณ์แบบ" ซึ่งเขากล่าวว่าเป็น "ส่วนที่มั่นใจที่สุดของเกมทั้งหมด"

อย่างไรก็ตาม โรบินสันไม่ได้ทำให่เชื่อมั่นในเนื้อเรื่อง โดยระบุว่าปัญหาของเขาเกี่ยวกับเกมนี้อยู่ที่ *198X* เป็นเกมแรกในซีรีส์ที่วางแผนไว้ ซึ่งเพิ่งจะเริ่มต้นได้ในช่วงท้ายของเกมแรก หรือไม่ก็เกิดจากผู้บรรยายที่เขาพบว่า "ฟังดูทั้งน่าเบื่อและเกินจริงไปพร้อม ๆ กัน" เขาสรุปการวิจารณ์โดยระบุว่าไฮ-บิต สตูดิโอส์ ซึ่งเป็นผู้พัฒนาได้ทำ "ผลงานที่ยอดเยี่ยม" ในขณะที่ระบุว่า *198X* นั้น "ผสมผสานระหว่างเวอร์ชันที่พิถีพิถันของเกมที่ได้รับแรงบันดาลใจมาจากเกมหลัก ๆ เช่น *[[เดอะนินจาวอร์ริเออส์ (วิดีโอเกม ค.ศ. 1987)|นินจาวอร์ริเออส์]]*, *[[เอาต์รัน]]*, *[[กราดิอุส (วิดีโอเกม)|กราดิอุส]]*, และ*[[อาร์-ไทป์]]*" รวมถึงระบุว่า "ไม่มีคำชมใดจะยิ่งใหญ่ไปกว่าการบอกว่าสิ่งที่นำเสนอในเกมนี้เทียบเคียงกับบรรดาเกมต้นฉบับได้อย่างมีความสุข"

## อ้างอิง

## แหล่งข้อมูลอื่น
* Official website

หมวดหมู่:วิดีโอเกมที่ออกวางจำหน่ายในปี พ.ศ. 2562
หมวดหมู่:วิดีโอเกมแอ็กชัน
หมวดหมู่:วิดีโอเกมอินดี
หมวดหมู่:วิดีโอเกมเกี่ยวกับนินจา
หมวดหมู่:เกมสำหรับนินเท็นโดสวิตช์
หมวดหมู่:เกมสำหรับเพลย์สเตชัน 4
หมวดหมู่:วิดีโอเกมแข่งความเร็ว
หมวดหมู่:วิดีโอเกมที่พัฒนาขึ้นในประเทศสวีเดน
หมวดหมู่:เกมสำหรับวินโดวส์
หมวดหมู่:เกมสำหรับเอกซ์บอกซ์วัน
หมวดหมู่:วิดีโอเกมเกี่ยวกับวิดีโอเกม